Ingeborg Pfüller

Ingeborg Pfüller (født 1. januar 1932) er en argentinsk tidligere friidrettsutøver, som hovedsakelig konkurrerte i kastøvelser som diskos og kulestøt på 1940-, 50- og 60-tallet. Hun ble fire ganger søramerikansk mester i kulestøt og diskos i perioden 1961 til 1963.

Idrettskarriere 
Pfüller deltok i Søramerikansk mesterskap i friidrett 1949, og fikk der bronse i kulestøt, bak Ingeborg Mello og Zita Brandt. Hun deltok igjen under Panamerikanske leker 1951, og fikk der sølv i diskos og bronse i kulestøt. Under Søramerikansk mesterskap i friidrett 1952 fikk hun to medaljer; hun kom på andreplass i kulestøt og diskos, bak sin landskvinne Ingeborg Mello. Hun deltok i friidrett under Sommer-OL 1952, og kom der på sjuendeplass i diskos med 41,73 meter. Hun deltok også i kulestøt, og fikk der 15. beste resultat i kvalifiseringen, men kun 14 utøvere gikk til finalerunden. I 1955 deltok hun i Panamerikanske leker i Argentina, og vant der diskos.

Hun fikk sølv i kulestøt og bronse i diskos under Iberoamerikanske leker 1960. Under Søramerikansk mesterskap i friidrett 1961 vant hun både diskos og kulestøt, og under Iberoamerikanske leker 1962 vant hun diskos og fikk hun sølv i kulestøt, bak Vera Trezoitko. Under Panamerikanske leker 1963 fikk hun sølv i diskos, bak canadiske Nancy McCredie. Hun deltok i sitt siste søramerikanske mesterskap i friidrett i 1963, og vant der kulestøt og diskos.

Referanser

Eksterne lenker 
 
  Ingeborg Pfüller - Athletics Podium

Argentinske friidrettsutøvere
Søramerikanske mestere i friidrett
Friidrettsutøvere under Sommer-OL 1952
Deltakere for Argentina under Sommer-OL 1952